“อังกฤษ” พบผู้ป่วยโควิด “โอมิครอน” เสียชีวิตรายแรก!
“อังกฤษ” ยืนยันพบผู้ป่วยโควิด-19 สายพันธุ์ใหม่  “โอมิครอน” เสียชีวิตรายแรก! เร่งฉีดวัคซีนเข็มที่ 3 ให้ประชาชน
“อังกฤษ” ยืนยันพบผู้ป่วยโควิด-19 สายพันธุ์ใหม่  “โอมิครอน” เสียชีวิตรายแรก! เร่งฉีดวัคซีนเข็มที่ 3 ให้ประชาชน
13 ธ.ค. 2564

นายบอริส จอห์นสัน นายกรัฐมนตรีอังกฤษ กล่าวยืนยันในวันนี้ว่า มีผู้ป่วยโควิด-19 รายหนึ่งในอังกฤษได้เสียชีวิตลง หลังติดเชื้อไวรัสสายพันธุ์โอมิครอน โดยผู้ป่วยรายนี้ถือเป็นผู้ป่วยโควิด-19 รายแรกในอังกฤษที่เสียชีวิตจากการติดเชื้อไวรัสสายพันธุ์โอมิครอน
“เป็นเรื่องน่าเศร้าที่โอมิครอนทำให้ผู้ป่วยโควิด-19 ต้องเข้ารับการรักษาตัวในโรงพยาบาล และทำให้มีผู้ป่วยอย่างน้อย 1 รายเสียชีวิต ดังนั้น ผมคิดว่าเราต้องปรับแนวคิดใหม่ จากเดิมที่คิดว่าไวรัสนี้ไม่ทำให้เกิดอาการรุนแรง และให้ตระหนักถึงความรวดเร็วในการแพร่ระบาดในหมู่ประชาชน ดังนั้นวิธีที่ดีที่สุดที่เราทำได้คือการให้ทุกคนเข้ารับการฉีดวัคซีนเข็มที่ 3” นายจอห์นสันกล่าว